W aktach bezpieczi przewarôł do dzysô òdpisënk dokùmentu z 18 lëpińca 1946 rokù, w jaczim Rómpsczi przëznôwô sã do swòjégò dzejaniégò w KWÒ Pòmòrsczi Grif. Zagwësniwô téż nowé pòlsczé wëszëznë, że òd 12 strëmiannika 1945 rokù, to je òd ùwòlnieniô „òkòlégò” òd niemiecczich rządów òprzestôł dzejac kònspiracjowò a samégò Grifa ùznôwô za òrganizacjã, co ju nie jistnieje. Napisôł téż, że ni miôł ani téż ni mô niżódny barnie. Wëchôdało to wszëtkò z tegò, że „lëdowé” przédnictwò Pòlsczi bòjało sã nôleżników niekòmùnysticznëch kònspiracjowëch òrganizacjów, bò mòglë òni zachòwac swòjã barń i sczerowac jã prawie procëm nowim, przëwiozłim przez Rusków rządzëcelóm kraju.